b'\n_START_ARTICLE_\nEnercon E-126\n_START_PARAGRAPH_\nEnercon E-126 je vetrna turbina nem\xc5\xa1kega proizvajalca Enercon z nazivno mo\xc4\x8djo 7,58 MW. Nekaj let je bila najmo\xc4\x8dnej\xc5\xa1a vetrna turbina na svetu, dokler se ni pojavila Vestas V164. Vi\xc5\xa1ina stolpa je 135 metrov, premer rotorja 126 metrov (E-126), celotna vi\xc5\xa1ina pa 198 metrov. Sprva je imela nazivno mo\xc4\x8d 6 MW, potem so leta 2009 pove\xc4\x8dali mo\xc4\x8d generatorja na 7,58 MW, v praksi lahko proizvede celo malce ve\xc4\x8d. E-126 uporablja elektroniko in ima mo\xc5\xbenost stabilizije obremenitve omre\xc5\xbeja._NEWLINE_Fundacija tehta 2500 ton, sam stolp 2800 ton, ohi\xc5\xa1je 128 ton, generator 220 ton in rotor z listi 364 ton.  Prva turbina je bila in\xc5\xa1talirana v kraju Emden, Nem\xc4\x8dija leta 2007. Cena enote je 11 milijonov \xe2\x82\xac._NEWLINE_Junija 2012 je bilo 147 turbin operativnih, v izgradnji oziroma naro\xc4\x8denih. Od tega jih 35 obratuje._NEWLINE_Septembra 2010, so kon\xc4\x8dali vetrno farmo kraju Estinnes, Belgija._NEWLINE_Najve\xc4\x8dja planirana vetrna farma na svetu \xc5\xa1vedska Markbygden, naj bi imela 1101 turbin na 500 km\xc2\xb2 velikem podro\xc4\x8dju. Nazivna kapaciteta bo 4000 MW, letna proizvodnja energija pa 12 THh. Imela bo E-126 7,58 MW in E-101 3.05 MW vetrne turbine.'